stanford-oval/wikipedia huggingface dataset:
Andreanofsaaret

| Andreanofsaaret |
| --- | --- |
 Kartta saarista
  
Maantiede
Muut nimet:  Niiĝuĝin tanangis
Merialue:  Tyyni valtameri
Saaria yht.:  n. 80
Suurin saari:  Atka
Muita saaria:  Gorelei, Amatigras, Tanaga, Kanaga, Adak, Tagalak, Great Sitkin, Amlia ja Seguyam
Pinta-ala:  3 925 km²
Valtio
Valtio:  Yhdysvallat
Osavaltio:  Alaska
Piirikunta:  Länsi-Aleutit
Väestö
Väkiluku:  412
Andreanofsaaret (engl. Andreanof Islands) on Aleutteihin kuuluva saariryhmä Lounais-Alaskassa. Sen länsipuolella ovat Ratsaaret ja itäpuolella Foxsaaret. Saariryhmä levittäytyy noin 440 kilometrin alueelle. Ryhmän suurimmat saaret lännestä itään ovat Gorelei, Amatigras, Tanaga, Kanaga, Adak, Tagalak, Great Sitkin, Atka, Amlia ja Seguyam.
Saaret ovat yleensä sumuisia ja myös puuttomia lähes jatkuvan tuulen takia. Ne on nimetty venäläisen merenkulkijan Andrejan Tolstykin mukaan (ven. Andrejanovskije ostrova), joka tutki ensimmäisenä saaria vuonna 1761.
Toisen maailmansodan aikaan saarilla oli useita Yhdysvaltain armeijan tukikohtia. Adakissa olleita asemia laajennettiin ja niistä tehtiin pysyviä sodan jälkeen. Ne kuitenkin suljettiin vuonna 1995.
Annika Hirvonen

| Annika Hirvonen |
| --- | --- |
 Annika Hirvonen vuonna 2015.
Henkilötiedot
Syntynyt: 2. kesäkuuta 1989 (ikä 35) Sundbyberg
Ammatti:  juristi
Poliitikko
Puolue:  ympäristöpuolue
Asema:  valtiopäiväedustaja
Hanna Annika Hirvonen (aik. Hirvonen Falk, s. 2. kesäkuuta 1989 Sundbyberg) on ruotsalainen poliitikko, joka edustaa ympäristöpuoluetta. Hän nousi valtiopäiväedustajaksi kesäkuussa 2014 Peter Erikssonin siirryttyä europarlamenttiin. Hirvonen valittiin valtiopäiville myös vuosien 2014 ja 2019 valtiopäivävaaleissa.
Hirvonen on ollut ympäristöpuolueen valtiopäiväryhmän toinen puheenjohtaja yhdessä Janine Alm Ericsonin kanssa marraskuusta 2019 lähtien. Syyskuussa 2020 hän ilmoitti pyrkivänsä myös puolueen johtoon vuonna 2021 järjestettävässä puheenjohtajavaalissa.
Hirvosen isä on syntynyt Heinävedellä ja kasvanut Nastolassa. Hänen äitinsä vanhemmat muuttivat Ruotsiin 1950-luvulla Tampereelta ja Äkäslompolosta.
Aiheesta muualla

Kuvia tai muita tiedostoja aiheesta Annika Hirvonen Wikimedia Commonsissa
Andrew Lindsay

| Mitalit> Miesten soutu.Maa:   Iso-Britannia. Olympialaiset  | Mitalit> Miesten soutu.Maa:   Iso-Britannia. Olympialaiset  | Mitalit> Miesten soutu.Maa:   Iso-Britannia. Olympialaiset  | Miesten soutu> Maa:   Iso-Britannia. |
| --- | --- | --- | --- |
|  Kultaa | Sydney 2000 | kahdeksikko |  |
Andrew Lindsay (s. 25. maaliskuuta 1977 Portree, Skotlanti) on brittiläinen kilpasoutaja. Hän voitti olympiakultaa kahdeksikossa Sydneyn olympialaisissa 2000. Britit voittivat loppukilpailussa Australian venekunnan 0,80 sekunnilla.
A Thousand Suns

| A Thousand Suns Linkin Park |
| --- | --- | --- |

Studioalbumin tiedot
 Äänitetty : 2008–2010
 Julkaistu: 14. syyskuuta 2010 (USA) 15. syyskuuta 2010 (Suomi)
 Tuottaja(t): Rick Rubin, Mike Shinoda
 Tyylilaji: elektroninen rock, alternative rock, industrial rock, rapcore
 Kesto: 47.56
 Levy-yhtiö: Warner Bros.
Listasijoitukset
  6.
Linkin Parkin muut julkaisut
| Road to Revolution: Live at Milton Keynes 2008 | A Thousand Suns 2010 | Living Things 2012 |
Singlet albumilta A Thousand Suns
 ”The Catalyst” Julkaistu: 2. elokuuta 2010  ”Waiting for the End” Julkaistu: 1. lokakuuta 2010  ”Burning in the Skies” Julkaistu: 21. maaliskuuta 2011  ”Iridescent” Julkaistu: 27. toukokuuta 2011
A Thousand Suns on yhdysvaltalaisen rock-yhtye Linkin Parkin neljäs studioalbumi, joka julkaistiin Suomessa digitaalisesti 13. syyskuuta ja fyysisesti 15. syyskuuta 2010. Yhdysvalloissa albumi julkaistiin 14. syyskuuta 2010. Albumi julkaistiin Warner Brothers Records -levy-yhtiön kautta ja sen ovat tuottaneet Linkin Parkin jäsen Mike Shinoda sekä Rick Rubin, jotka tuottivat yhdessä myös yhtyeen aiemman studioalbumin, Minutes to Midnight, vuonna 2007.
Albumi on konseptialbumi, joka käsittelee ydinsotaa ja yleisesti sotia. Albumin ensimmäinen single, ”The Catalyst” julkaistiin digitaalisesti 2. elokuuta ja toinen single ”Waiting for the End” 1. lokakuuta 2010. Kolmantena singlenä julkaistiin 21. maaliskuuta 2011 kappale ”Burning in the Skies”. Neljäntenä singlenä julkaistiin ”Iridescent” 27. toukokuuta 2011.
Linkin Park aloitti albumin julkaisun jälkeen A Thousand Suns World Tour -kiertueen tukeakseen albumin myyntiä.
Historia ja äänittäminen

Uuden albumin teko alkoi nopeasti edellisen albumin, Minutes to Midnight, julkaisemisen jälkeen. Lokakuussa 2008 Mike Shinoda, Dave Farrell ja Joe Hahn aloittivat työskentelemisen kahden laulu-idean parissa Hahnin kotona, ja aloittivat äänitykset myöhemmin. Chester Bennington kertoi, että yhtye aikoi aloittaa kuusi viikkoa kestävät äänitykset joulukuussa. Albumin odotettiin ilmestyvän vuoden 2009 puolivälissä, mutta maaliskuussa 2009 Shinoda kirjoitti blogissaan, että he haluavat Benningtonin sivuprojektin, Dead By Sunrisen julkaisevan albumin ensin, ja uusi Linkin Park -albumi tulee ulos vuonna 2010. Albumin ovat tuottaneet Rick Rubin ja Linkin Park -yhtyeen jäsen Mike Shinoda, jotka tuottivat yhdessä myös Linkin Parkin edellisen albumin, Minutes to Midnightin.
Nimensä albumi sai sanskritin kielellä kirjoitetusta pyhästä kirjoituksesta, ”Bhagavad Gita”, jossa sanotaan ”If the radiance of a thousand suns were to burst at once into the sky that would be like the splendor of the Mighty one....” Lainauksen teki tunnetuksi J. Robert Oppenheimer, joka viittasi sillä atomipommiin.
Julkaisu

Musiikkinäytteet
”The Catalyst” on ensimmäinen single  -albumilta (2010).
”Waiting for the End” on toinen single  -albumilta (2010).
Äänitiedostojen kuunteluohjeet
8. heinäkuuta 2010 yhtye ilmoitti virallisesti, että uusi albumi tullaan julkaisemaan 14. syyskuuta 2010. Albumin ensimmäinen single ”The Catalyst” sai ensisoiton BBC Radio 1 -kanavalla 2. elokuuta 2010. Heti ensisoiton jälkeen kappale lisättiin Linkin Parkin MySpace -sivustolle ja se tuli myyntiin myös iTunesissa. 26. elokuuta ensiesityksensä saaneen musiikkivideon ohjasi Joe Hahn.
Linkin Park järjesti heinäkuussa 2010 yhteistyössä MySpacen kanssa kilpailun, jossa yli 18-vuotiaat yhtyeen fanit saivat tehdä omia remix-versioita ”The Catalyst” -kappaleesta yhtyeen julkaisemien ”stemmojen” avulla. Kilpailuun sai osallistua 50 eri maasta, joihin ei kuulunut Suomi. Kilpailun voitti Czeslaw ”NoBraiN” Sakowski Puolasta, jonka tekemä remix sisältyy albumeille, jotka on ostettu Best Buysta tai Napsterista.
2. syyskuuta 2010 albumin kappale ”Wretches and Kings” lähetettiin sähköpostitse kaikille, jotka tilasivat albumin ennakkoon. Linkin Park kertoi, että kappale on kunnianosoitus Public Enemy -yhtyeelle ja sen jäsenelle Chuck D´lle. Kappale sisältää pätkän Mario Savion puheesta ”Bodies upon the gears”. 7. syyskuuta Linkin Park lisäsi MySpace-sivustolleen kappaleen ”Waiting for the End”, joka on myös samalla albumin toinen single ja 8. syyskuuta kappaleen ”Blackout”. ”Waiting for the End” julkaistiin singlenä 1. lokakuuta 2010. Musiikkivideon kappaleeseen on ohjannut Joe Hahn, ja se esitettiin ensimmäisen kerran 8. lokakuuta 2010. Albumin kolmantena singlenä julkaistiin ”Burning in the Skies” 21. maaliskuuta 2011. Kappaleeseen tehdyn musiikkivideon on ohjannut Joe Hahn, ja se julkaistiin 22. helmikuuta 2011. Neljäntenä singlenä julkaistiin 27. toukokuuta 2011 kappale ”Iridescent”, joka on Transformers: Dark of the Moon -elokuvan teemakappale. Musiikkivideon ensiesitys oli 3. kesäkuuta.
Kappale ”Wretches and Kings” soi EA Sports MMA -videopelin trailerilla. Kuusi kappaletta albumilta (”Blackout”, ”Burning in the Skies”, ”The Catalyst”, ”The Messenger”, ”Waiting for the End” ja ”Wretches and Kings”) ovat ladattavissa ”Linkin Park Track Pack” -paketissa Guitar Hero: Warriors of Rock -videopeliin. Kappale ”Blackout” sisältyy FIFA 11 -videopelin soundtrackille.
Tietoa kappaleista

Albumin avauskappale ”The Requiem” on kaksiminuuttinen intro, joka yhdistyy albumin toiseen kappaleeseen, ”The Radianceen”. ”The Radiance” -kappaleella kuullaan atomipommin keksijän, J. Robert Oppenheimerin puhetta. Pop-kappale ”Burning in the Skies” on melodinen kappale tarttuvine, haikeine kertosäkeineen. ”When They Come for Me” -kappale on yhdistelmä heimobiittejä ja sähkökitaraa, jonka taustalla Mike Shinoda räppää. Pianonsoitto tulee parhaiten esille kappaleissa ”Robot Boy” ja ”Waiting for the End”. Jälkimmäinen näistä sisältää erirytmistä rockia ja ripauksen hip hopia.
”Robot Boy” on rento ja albumin yksinkertaisin kappale. ”Iridescent” -kappale puolestaan on Benningtonin ja Shinodan duetto. ”Blackout” on lähimpänä vanhaa Linkin Parkia huutoineen; tosin kertosäe eroaa melodisuudellaan. Kappaleella ”Wretches and Kings” kuullaan Mario Savion puhetta Bodies upon the gears ja kappaleella ”Wisdom, Justice, and Love” Martin Luther King, Jr.:n puhetta. Selkein electropop-kappale on ”The Catalyst”, joka julkaistiin albumin ensimmäisenä singlenä. Kun lähes kuusiminuuttinen kappale on kestänyt hieman yli kolme minuuttia, niin se hidastuu, ja Bennington laulaa ”Nosta minut ylös, anna minun mennä”. Kappaleessa tulee hyvin esiin yhtyeen uusi energinen ja mystinen soundi.
Kansikuva

Linkin Park paljasti albumin kuvituksen 22. heinäkuuta 2010. Epäselvän ja vääristyneen kuvan on tarkoituskin olla epäselvä, ja kaikkea muuta kuin yksinkertainen. Yhtyeen basisti Dave Farrell kertoi, että edes Linkin Parkin jäsenet eivät oikeastaan tiedä, mikä kansikuvan tarkoitus on.
Vastaanotto > Kriitikoiden arviot

Albumi on saanut vaihtelevia arvioita monilta kriitikoilta. Rick Florino Artistdirectistä antoi albumille viisi tähteä viidestä, ja kuvaili sitä seuraavin sanoin: ”A Thousand Sunsin jälkeen kaikki rock 'n' rollit pyörivät Linkin Parkin ympärillä” ja antoi yhtyeelle tunnustusta oman genren luomisesta A Thousands Sunsille. Ian Winwood Kerrang!:sta antoi albumille ”Excellent”-luokituksen, ja hänen mukaansa sitä ”voidaan parhaiten kuvailla poliittisena albumina”. Dave de Sylvia Sputnikmusicista kutsui albumia ”erittäin hyvin laadituksi rock-albumiksi”, ja totesi, että se on parempi kuin edellinen albumi (Minutes to Midnight), mutta ei yllä yhtyeen debyyttialbumin, Hybrid Theoryn tasolle.
Senja Harju Soundista antoi albumille kolme tähteä viidestä, ja hänen mielestään albumilla on kuultavissa rapin ja rockin lisäksi myös industrial metalia ja etnistä musiikkia. Hän lisäsi myös, että albumin kappaleet ovat pommiteemallaan ajankohtaisia. V2.fi:n J.A. Kaunisto puolestaan lyttäsi albumin tuottajan: ”Levyn tuottajaksi on merkitty Rick Rubin...mitä ihmettä mies on studiossa puuhannut?”, ja antoi albumille kaksi ja puoli tähteä viidestä.
Vastaanotto > Kriitikoiden arviot > Arvosteluja

| 0 | 1 | 2 |
| --- | --- | --- |
|  AllMusic    Artistdirect    Entertainment Weekly (B)   Imperiumi.net    MTV3 Viihde    |  Kaaoszine: 7/10  Kerrang!   New York Daily News    Rock Sound    Rolling Stone    |  Soundi    Spin    Sputnikmusic    V2.fi    |
Vastaanotto > Kaupallinen menestys

Albumia myytiin Suomessa heti julkaisupäivänä kultalevyyn oikeuttava määrä. Levyä myytiin ensimmäisenä päivänä yli 11 000 kappaletta, kun kultalevyraja Suomessa on 10 000. Albumi debytoi Suomen virallisen listan sijalla kuusi. Yhdysvalloissa albumi nousi ensimmäisellä listaviikollaan Billboard 200 -listan ykköspaikalle myyden 241 000 kappaletta. Albumi oli Yhdysvalloissa vuoden toiseksi myydyin hard rock -albumi. Tammikuuhun 2011 mennessä albumia oli myyty pelkästään Yhdysvalloissa 630 000 kappaletta. Britanniassa albumi saavutti ensimmäisellä listaviikollaan kakkossijan 46 711 kappaleen myyntimäärällä.
Albumilistojen ykköseksi albumi meni lukuisissa valtioissa, kuten Australiassa, Kanadassa ja Saksassa. Australiassa albumi on myynyt kultaa, Saksassa platinaa ja Britanniassa kultaa.
Kiertue

Linkin Park aloitti maailmanlaajuisen konserttikiertueen albumin julkaisun jälkeen. Kiertue alkoi 7. lokakuuta 2010 Argentiinan konsertilla. Kiertue kävi myös Aasiassa, Euroopassa ja Pohjois-Amerikassa. Kiertue siirtyi tauolle maaliskuun alussa ja jatkui taas kesäkuussa 2011 noin kuukauden ajan Euroopan konserteilla. Linkin Park saapui Suomeen 16. kesäkuuta 2011 ensimmäiselle omalle keikalleen, kun se esiintyi Helsingin Kaisaniemen puistossa.
Marraskuussa 2010 Linkin Park esiintyi Abu Dhabin Formula 1 -kilpailun avajaisissa.
Helmikuussa 2011 kesken konserttikiertueen laulaja Chester Bennington sairastui virusinfektioon, ja joutui muutamaksi päiväksi sairaalaan.
»Tulen innolla takaisin lavalle, koska se on paljon hauskempaa kuin olla sairaalassa. Haluan myös pyytää anteeksi meidän faneiltamme kaupungeissa, joissa konserttimme jouduttiin perumaan tai siirtämään, ja kertoa heille, että palaamme niin pian kuin voimme.»
Suurin osa yhtyeen kiertueilla esittämistä kappaleista löytyy uusimmalta albumilta, mutta yhtye esitti paljon myös aikaisempien albumien kappaleita. Yhtye joutui perumaan viimeisen esiintymisensä, joka oli suunniteltu tapahtuvan Pensacolassa, Floridassa 16. lokakuuta 2011. Syynä perumiseen oli Benningtonin olkapääleikkaus.
Tekijät

| --- | --- |
 Tuotanto Tuottajat: Mike Shinoda ja Rick Rubin  Miksaus ja audiotekniikka: Mike Shinoda, Neal Avron, Ethan Mates, Josh Newell  Masterointi: Vlado Meller :  Yhtyeen kokoonpano Chester Bennington – laulu  Brad Delson – kitara, koskettimet, taustalaulu  Mike Shinoda – laulu, koskettimet, rytmikitara  Dave ”Phoenix” Farrell – basso, taustalaulu  Joe Hahn – levysoitin, syntetisaattori, samplaus, taustalaulu  Rob Bourdon – rummut, lyömäsoittimet
Listasijoitukset

Linkin Park Maquinaria Festivalissa Chilessä
Alman diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 2 |  |
| ↙EP:t | 5 |  |
| ↙Singlet | 20 |  |
| ↙Musiikkivideot | 26 |  |
Tämä artikkeli on suomalaisen pop-artistin Alman diskografiasta. Hän on julkaissut urallaan 2 studioalbumia, 5 EP:tä sekä useita singlejä.
Studioalbumit

| Nimi | Julkaisutiedot | Listasijoitukset> Albumilista | Listasijoitukset> Fyysinen albumilista |
| --- | --- | --- | --- |
| Have U Seen Her? |  Julkaistu: 15. toukokuuta 2020  Formaatti: CD, digitaalinen lataus  Levy-yhtiö: PME Records, Warner Music Finland | 1 | 7 |
| Time Machine |  Julkaistu: 21. huhtikuuta 2023  Formaatti: CD, digitaalinen lataus  Levy-yhtiö: PME Records, Warner Music Finland | 10 | 10 |
EP:t

| Nimi | Julkaisutiedot | Listasijoitukset> Suomi | Listasijoitukset> Ruotsi |
| --- | --- | --- | --- |
| Dye My Hair |  Julkaistu: 28. lokakuuta 2016  Formaatti: digitaalinen lataus  Levy-yhtiö: PME Records, Warner Music Finland | - | - |
| Heavy Rules Mixtape |  Julkaistu: 2. maaliskuuta 2018  Formaatti: digitaalinen lataus  Levy-yhtiö: PME Records, Warner Music Finland | 9 | 41 |
| Have U Seen Her? (Part 1) |  Julkaistu: 1. marraskuuta 2019  Formaatti: digitaalinen lataus  Levy-yhtiö: PME Records, Warner Music Finland | - | - |
| Have U Seen Her? (Part 2) |  Julkaistu: 13. maaliskuuta 2020  Formaatti: digitaalinen lataus  Levy-yhtiö: PME Records, Warner Music Finland | - | - |
| Have U Seen Her? (Acoustic) |  Julkaistu: 25. kesäkuuta 2020  Formaatti: digitaalinen lataus  Levy-yhtiö: PME Records, Warner Music Finland | - | - |
Singlet

| Nimi | Vuosi | Listasijoitukset> Single- lista  | Listasijoitukset> Single- lista  | Listasijoitukset> Single- lista  | Listasijoitukset> Single- lista  | Listasijoitukset> Single-lista  | Listasijoitukset> Radio- lista  | Listasijoitukset> Single- lista  | Listasijoitukset> Single- lista  | Listasijoitukset> Single- lista  | Albumi |
| --- | --- | --- | --- | --- | --- | --- | --- | --- | --- | --- | --- |
| ”Karma” | 2016 | — | — | — | — | 5  | 13  | — | 100  | — | Dye My Hair -EP |
| ”Dye My Hair” | 2016 | — | — | 26  | 25  | 5  | 6  | — | — | 38  | Dye My Hair -EP |
| ”Chasing Highs” | 2017 | 33  | 18  | 22  | 17  | 10  | 7  | 43  | — | — | (Julkaistu vain singlenä) |
| ”Phases” (Alma & French Montana) | 2017 | — | 88  | — | — | 14  | 8  | 97  | 82  | — | (Julkaistu vain singlenä) |
| ”Cowboy” | 2018 | — | — | — | — | 9  | 6  | — | — | — | (Julkaistu vain singlenä) |
| ”When I Die” | 2019 | — | — | — | — | 20  | 74  | — | — | — | (Julkaistu vain singlenä) |
| ”Summer” | 2019 | — | — | — | — | — | — | — | — | — | (Julkaistu vain singlenä) |
| ”Starlight” | 2019 | — | — | — | — | — | — | — | — | — | Moominvalley |
| ”Lonely Night” | 2019 | — | — | — | — | — | 17  | — | — | — | (Julkaistu vain singlenä) |
| ”How It's Done” (Alma, Kash Doll, Kim Petras & Stefflon Don) | 2019 | — | — | — | — | — | — | — | — | — | Charlie's Angels |
| ”Bad News Baby” | 2019 | — | — | — | — | — | 56  | — | — | — | Have U Seen Her? |
| ”Stay All Night” | 2020 | — | — | — | — | — | — | — | — | — | Have U Seen Her? |
| ”LA Money” | 2020 | — | — | — | — | — | 87  | — | — | — | Have U Seen Her? |
| ”Everything Beautiful” | 2022 | — | — | — | — | — | 53  | — | — | — | Time Machine |
| ”I Forgive Me” | 2022 | — | — | — | — | — | — | — | — | — | Time Machine |
|  | 2022 |  |  |  |  |  |  |  |  |  | Time Machine |
| ”Summer Really Hurt Us” | — | — [A] | — | — | — | 5  | — | — | — |  | Time Machine |
| ”Hey Mom Hey Dad” | 2023 | — | — | — | — | — | — | — | — | — | Time Machine |
| ”Tell Mama” | 2023 | — | — | — | — | — | 62  | — | — | — |  |
| "Fake Friends" (Slowboy, Alma & Digital Farm Animals) | 2024 | — | — | — | — | — | — | — | — | — | (Julkaistu vain singlenä) |
| "Life Must Be Beautiful" | 2024 | — | — | — | — | — | — | — | — | — | Alma – Life Must Be Beautiful -soundtrack |
A^ "Summer Really Hurt Us" ei sijoittunut Britannian singlelistalle, mutta sijoittui radiolistan sijalle 18 sekä singlejen latauslistan sijalle 96 ja myyntilistan sijalle 100.
Musiikkivideot

| --- | --- |
 "Muuta ku mä" (Sini Sabotage feat. Alma) (2015)  "Karma" (2016)  "Bonfire" (Felix Jaehn feat. Alma) (2016, ohj. Kitty Bolhoffer)  "Dye My Hair" (2016 – ohj. Youth Hymns)  "Chasing Highs" (2017 – ohj. Thomas Trail)  "All Stars" (Martin Solveig feat. Alma) (2017 – ohj. Thomas Lélu & Pierre Dixsaut)  "Phases" (2017)  "bitches" (Tove Lo feat. Charli XCX, Icona Pop, Elliphant, Alma) (2018 – ohj. Lucia Aniello)   "Black Car (Acoustic)" (Miriam Bryant feat. Alma) (2018)   "Cowboy" (2018)  "When I Die" (2019, ohj. Miikka Lommi)   "Have U Seen Her?" (2019, ohj. Ano Miettinen)   "Bad News Baby" (2019)  :  "Stay All Night" (2020)   "Uuden edessä (Toivon kärki) (2020, ohj. Ville Juurikkala)   "LA Money" (2020, ohj. David Horsburgh)   "LA Money (Acoustic)" (2020)   "Stay All Night (Acoustic) (2020)   "Bad News Baby (Acoustic)" (2020)   "Home Sweet Home" (Sam Feldt feat. Alma & Digital Farm Animals) (2020)   "Everything Beautiful" (2022, ohj. Nicolee Tsin)   "I Forgive Me" (2022, ohj. Ano Miettinen & Alma)   "Summer Really Hurt Us" (2022, ohj. Tereza Mundilova)   "Hey Mom Hey Dad" (2023, ohj. Miikka Lommi)   "Tell Mama" (2023)   "Natalia" (2023, ohj. Niko Hirvimäki)
Vierailut

”Muuta kuin mä” (Sini Sabotage feat. Alma) (2015)
”Bonfire” (Felix Jaehn feat. Alma) (2016)
”All Stars” (Martin Solveig feat. Alma) (2017)
”Don’t You Feel It” (Sub Focus feat. Alma) (2017)
”Out Of My Head” (Charli XCX feat. Tove Lo & Alma) (2017)
"Sanctify - Remix" (Olly Alexander feat. Alma) (2018)
"Bitches" (Tove Lo feat. Charli XCX, Icona Pop, Elliphant, Alma) (2018)
"Black Car (Acoustic)" (Miriam Bryant feat. Alma) (2018)
"In Us I Believe" (Clean Bandit feat. Alma) (2018)
"Bad as the Boys" (Tove Lo feat. Alma) (2019)
"Uuden edessä" (Toivon kärki) (2020)
"Home Sweet Home" (Sam Feldt feat. Alma & Digital Farm Animals) (2020)
"Stop Talkin" (Valentino Khan feat. Alma) (2021)
Amerikan suomalainen evankelis-luterilainen kirkko

Amerikan suomalainen evankelis-luterilainen kirkko (engl. Finnish Evangelical Lutheran Church of America, tunnetaan myös nimellä Suomi Synodi, engl. Suomi-Synod) oli vuosina 1890–1962 toiminut amerikansuomalaisten luterilainen kirkko, joka tunnettiin enemmän suomalaisuudestaan kuin opillisista kannoistaan. Kirkon toiminta-alueita olivat Michigan ja Ohio.
Amerikan suomalainen evankelis-luterilainen kirkko oli pienin vuonna 1962 perustetun Amerikan luterilaisen kirkon (Lutheran Church in America, LCA') perustajajäsenistä. Amerikan luterilaista kirkkoa oli perustamassa suomalaisten lisäksi osa saksalaisista, tanskalaisista, ruotsalaisista ja slovakeista. 1. tammikuuta 1988 Amerikan luterilainen kirkko yhdistyi yhdeksi yhtenäiseksi Amerikan evankelis-luterilaiseksi kirkoksi (Evangelical Lutheran Church in America, ELCA) yhdessä Amerikkalaisen luterilaisen kirkon (The American Lutheran Church) evankelis-luterilaisten kirkkojen yhdistyksen kanssa (The Association of Evangelical Lutheran Churches). Näin ollen amerikansuomalaiset ovat nykyään siis ELCA:n jäseniä.
Kirkolla oli läheiset suhteet emäkirkkoonsa Suomen evankelis-luterilaiseen kirkkoon. Piispa Juho Koskimies vieraili vuonna 1921 Suomi Synodissa ja dogmatiikan ja siveysopin professori Antti J. Pietilä vuonna 1925. Vuonna 1930 40-vuotisjuhlissa arkkipiispa Gustaf Johanssonin edustajana vieraili Lapuan piispa Kaarlo Reetrikki Kares. Talvisodan takia Suomesta ei päässyt osallistujia kirkon 50-vuotisjuhliin. Vuosina 1915–1916 ja 1935–1938 käytiin keskusteluja kirkon yhdistymisestä Suomen evankelis-luterilaiseen kirkkoon, mutta nämä neuvottelut eivät kuitenkaan johtaneet tuloksiin. Kirkkojen yhdistyminen pysyi silti tavoitteena vielä ainakin 1940-luvun lopulla. Ennen tätä yksittäiset itsenäiset seurakunnat, jotka eivät kuuluneet Suomi Synodiin, olivat liittyneet suoraan Suomen kirkon alaisuuteen. Suomi Synodilla oli Suomen kirkkoon liittymisen lisäksi myös toive kaikkien amerikansuomalaisten luterilaisten yhdistämisestä yhdeksi kirkoksi, kuten myös kaikkien Amerikan luterilaisten, mikä sitten toteutuikin.
Vuonna 1945 Amerikan suomalaisella evankelis-luterilaisella kirkolla oli 29 649 jäsentä, 176 seurakuntaa, 63 pastoria, 131 pyhäkoulua, 123 kirkkokuoroa, 54 pappilaa ja 159 kirkkoa tai kappelia. Toiminta oli kuitenkin pienentynyt vuoteen 1962 mennessä, jolloin kirkolla oli 25 000 jäsentä ja 79 seurakuntaa.
Kirkko perusti vuonna 1896 Hancockiin Michiganiin oman teologisen seminaarin nimellä Suomi College and Theological Seminary, joka nykyään tunnetaan nimellä Finlandia University. Kyseinen yliopisto tuottaa edelleen pappeja ja teologeja Amerikan evankelis-luterilaisen kirkon palvelukseen.
Kirkon johtajat

Jakob (Jaakko) Hoikka 1854–1918
J. K. Nikander 1890–1898
K. L. Tolonen 1898–1902
J. K. Nikander 1902–1919
John Wargelin  1919–1919
Alvar Rautalahti 1919–1922
Alfred Haapanen 1922–1950
John Wargelin 1950–1955
Raymond Waldemar Wargelin 1955–1962
Antoine Mayala ma Mpangu

Antoine Mayala ma Mpangu (3. maaliskuuta 1926 – 31. maaliskuuta 1993) oli kinshasankongolainen roomalaiskatolinen piispa. Hänet vihittiin papiksi 14. heinäkuuta 1957 ja nimitettiin Kisantun hiippakunnan koadjuuttoripiispaksi sekä Flenucletan titulaaripiispaksi 30. elokuuta 1971. Piispaksi vihkiminen seurasi 21. marraskuuta. Pääkonsekraattorina toimi Bruno Torpigliani, jota avustivat Pierre Kimbondo ja Simon N'Zita Wa Ne Malanda.
27. huhtikuuta 1973 Mayala ma Mpangusta tuli Kisantun piispa, jona hän toimi kuolemaansa saakka.
Aksiaalinen kiraalisuus

Stereokemiassa aksiaalista kiraalisuutta ilmentävillä molekyyleillä on ne lävistävä kuvitteellinen akseli, jonka myötä molekyylin rakenteet ovat kiertyneet epäsymmetrisesti eli kiraalisesti. Tämänlaiset molekyylit ovat kiraalisia, mutta niillä ei välttämättä ole kiraliakeskuksia.
Aksiaalinen kiraalisuus on stereoisomerian muoto.